Topmatrieks: Saschke dank haar Hemelse Vader | Maroela Media
Topmatrieks: Saschke dank haar Hemelse Vader
Saschke van der Merwe
Saschke van der Merwe van die Hoërskool Goudveld in die Vrystaat spog met sewe onderskeidings.
Haar vakke was Afrikaans, Engels, wiskunde, fisiese wetenskappe, lewenswetenskappe, rekeningkunde en lewensoriëntering. Dié slimkop gaan vanjaar medies aan die Universiteit van die Vrystaat studeer.
Sy skryf haar sukses toe aan harde werk, uitstekende onderrig en die hulp van haar Hemelse Vader wat aan haar haar talente gegee het. Saschke se lewensfilosofie is dat alles met God moontlik is. Sy glo daarin om elke dag voluit te leef en dat harde werk beloon word.
Saschke was egter nie heel jaar net agter die boeke nie. Sy was hoofmeisie van haar skool en onderhoofmeisie van die koshuis. Sy het ook aan olimpiades deelgeneem en was kaptein van die eerste hokkiespan.
Saschke sê sy het sy ’n positiewe uitkyk op die lewe en sy leef elke oomblik voluit. Sy hou daarvan om spontaan leiding te neem en is lief vir uitdagende projekte.
“My beste eienskap is my deursettingsvermoë en my swakste waarskynlik dat ek baie kompeterend is en soms te veel hooi op my vurk laai.” Saschke se ander belangstellings is musiek, dans, kulturele aktiwiteite en sy kuier ook graag saam met haar vriende.
Sy is die dogter van Pieter, ’n arbeidskonsultant, en Debbie, ’n persoonlike assistent. Sy het ook ’n broer, Pieter, wat ’n wiskundeonderwyser is.
Topmatrieks: Adriaan wil keuses oop hou
Topmatrieks: Fokus en harde werk het dit vir Cecile gedoen
Hoeveel ure slaap kry jy per nag?
3 tot 5 ure per nag.
5 tot 6 ure.
7 tot 8 ure.
Meer as 8 ure.